  Майя Бывальцева Сарапулын ярдурез выльдон ужъёсты 2016-тӥ ар пумозь йылпумъялозы. Пресс-конференциын со сярысь вераз картлэн тӧроез Александр Ессен. «Ар пумозь ярдурын вань ужъёс йылпумъямын луыны кулэ — сыӵе куронэз огкыллэн, кудӥзъя Сарапул «Камский берег» ӵектосэз быдэсъян улсын федерал коньдон басьтӥз», — пусйиз муниципалитетлэн кивалтӥсез. Али отын брусчатка тыремын, убоос лэсьтэмын но турын киземын, тылын юбоос пуктэмын. Али йылпумъяло Кам шур доры потонэн ротондаез лэсьтон но ярдур кузя кенер пуктон ужъёсты. Вань ужъёсты быдэстэм бере кар тӧрлыкъёс шор скверез выльдон борды басьтӥськозы. Тодэ вайытом, «Камский берег» ӵектос туризмез азинтонъя федерал программа улсын быдэстӥське. Ӵектосэз улонэ пыӵатыны оглом 300 миллион манет басьтыны чакламын, 2017-тӥ арын 141 миллион манет вуыны кулэ. Чакланъёсъя, карысь ярдурез выльдэм бере Сарапулэ туристъёсын теплоходъёс дугдылыны быгатозы, шутэтскисьёслы трос пӧртэмгес юрттӥськетъёс ӵектозы. Нялтас вераса, нимысьтыз федерал программае туризмъя «Чайковский» кластерлэсь ӵектоссэ пыртыны дэмлазы. Тегъёс: Туризм Сарапул Удмуртия Удмуртиысьтуризм  